Suvestinė redakcija nuo 2015-06-06 iki 2016-12-31

Įsakymas paskelbtas: Žin. 2012, Nr. 69-3577, i. k. 112508AISAK0000V-61

Nauja redakcija nuo 2015-06-06:

Nr. (1.3 E)VE-37, 2015-06-05, paskelbta TAR 2015-06-05, i. k. 2015-08923

LIETUVOS VYRIAUSIASIS ARCHYVARAS

ĮSAKYMAS

DĖL VALSTYBĖS BIUDŽETO SPECIALIŲJŲ TIKSLINIŲ DOTACIJŲ, SKIRTŲ LIETUVOS VYRIAUSIOJO ARCHYVARO TARNYBOS KURUOJAMAI VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI, PASKIRSTYMO, PERVEDIMO, NAUDOJIMO IR ATSISKAITYMO UŽ ŠIAS LĖŠAS TVARKOS APRAŠO PATVIRTINIMO

2012 m. birželio 15 d. Nr. V-61

Vilnius

Vadovaudamasis Lietuvos Respublikos dokumentų ir archyvų įstatymo 5 straipsnio 3 dalies 4 punktu, Lietuvos Respublikos savivaldybių biudžetų pajamų nustatymo metodikos įstatymu ir Lietuvos Respublikos atitinkamų metų valstybės biudžeto ir savivaldybių finansinių rodiklių patvirtinimo įstatymu,

t v i r t i n u Valstybės biudžeto specialiųjų tikslinių dotacijų, skirtų Lietuvos vyriausiojo archyvaro tarnybos kuruojamai valstybės perduotai savivaldybėms priskirtų archyvinių dokumentų tvarkymo funkcijai atlikti, paskirstymo, pervedimo, naudojimo ir atsiskaitymo už šias lėšas tvarkos aprašą (pridedama).

Lietuvos vyriausiasis archyvaras	Ramojus Kraujelis

PATVIRTINTA

Lietuvos vyriausiojo archyvaro

2012 m. birželio 15 d. įsakymu Nr. V-61

(Lietuvos vyriausiojo archyvaro

2015 m. birželio 5 d. įsakymo Nr. (1.3 E)VE-37

redakcija)

VALSTYBĖS BIUDŽETO SPECIALIŲJŲ TIKSLINIŲ DOTACIJŲ, SKIRTŲ LIETUVOS VYRIAUSIOJO ARCHYVARO TARNYBOS KURUOJAMAI VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI, PASKIRSTYMO, PERVEDIMO, NAUDOJIMO IR ATSISKAITYMO UŽ ŠIAS LĖŠAS TVARKOS APRAŠAS

I SKYRIUS

BENDROSIOS NUOSTATOS

1. Valstybės biudžeto specialiųjų tikslinių dotacijų, skirtų Lietuvos vyriausiojo archyvaro tarnybos kuruojamai valstybės perduotai savivaldybėms priskirtų archyvinių dokumentų tvarkymo funkcijai atlikti, paskirstymo, pervedimo, naudojimo ir atsiskaitymo už šias lėšas tvarkos aprašas (toliau – tvarkos aprašas) nustato, kaip Lietuvos vyriausiojo archyvaro tarnyba (toliau – Tarnyba) paskirsto lėšas savivaldybėms, kokia tvarka savivaldybės atsiskaito už Tarnybos kuruojamos valstybės perduotos savivaldybėms priskirtų archyvinių dokumentų tvarkymo funkcijos atlikimą ir šiai funkcijai atlikti skirtų lėšų naudojimą.

2. Valstybės perduota funkcija apima likviduojamų nevalstybinių organizacijų, privačių juridinių asmenų, likviduojamų valstybės institucijų, įstaigų ir įmonių, kurių savininko teises ir pareigas įgyvendinanti institucija yra Lietuvos Respublikos Seimas arba Lietuvos Respublikos Vyriausybė, taip pat anksčiau veikusių įstaigų ir įmonių, kai jų funkcijų perėmėjo ar savininko teises ir pareigas įgyvendinančių institucijų ar jų įgaliotų įstaigų nėra (toliau – likviduotos įmonės), veiklos dokumentų, kurių saugojimo terminai nėra pasibaigę, tolesnį saugojimą, tvarkymą, juridinius faktus patvirtinančių dokumentų išdavimą saugomų dokumentų pagrindu.

II SKYRIUS

SPECIALIŲJŲ TIKSLINIŲ DOTACIJŲ PASKIRSTYMAS IR PERVEDIMAS

3. Lėšos kiekvienai savivaldybei likviduotų įmonių archyvinių dokumentų tvarkymo funkcijai atlikti apskaičiuojamos vadovaujantis Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodika, patvirtinta Lietuvos vyriausiojo archyvaro 2011 m. sausio 14 d. įsakymu Nr. V-56 „Dėl lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodikos patvirtinimo“.

4. Valstybės biudžeto lėšos, numatytos Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatyme nustatytais terminais savivaldybėms priskirtų archyvinių dokumentų tvarkymo funkcijai atlikti, paskirstomos lygiomis dalimis kas ketvirtį pagal kiekvieną savivaldybę ir tvirtinamos Lietuvos vyriausiojo archyvaro įsakymu, kuris skelbiamas Teisės aktų registre ir Tarnybos interneto svetainėje www.archyvai.lt (skyriuje Teisinė informacija>Teisės aktai>Įsakymai). Teisės aktų nustatytais terminais savivaldybės raštu informuojamos apie dotacijoms skirtas bendras sumas, iš jų išskiriant darbo užmokesčiui, socialinio draudimo įmokoms, kitoms prekėms ir paslaugoms įsigyti skiriamas lėšas.

5. Lietuvos Respublikos savivaldybių biudžetų pajamų nustatymo metodikos įstatymo 10 straipsnyje nustatyta tvarka ir terminais Tarnyba perveda savivaldybėms patvirtintas specialiųjų tikslinių dotacijų sumas.

III SKYRIUS

LĖŠŲ NAUDOJIMAS IR ATSISKAITYMAS

6. Archyvinių dokumentų tvarkymo funkcijai atlikti skirtas lėšas savivaldybės turi naudoti pagal tikslinę paskirtį, teisės aktų nustatyta tvarka.

7. Metams pasibaigus, ne vėliau kaip iki sausio 5 d., savivaldybės turi grąžinti ataskaitiniais metais gautas, bet nepanaudotas archyvinių dokumentų tvarkymo funkcijai skirtas lėšas į	Tarnybos sąskaitą Nr. LT857300010121725669.

8. Savivaldybės atsiskaito už pervestų lėšų archyvinių dokumentų tvarkymo funkcijai atlikti panaudojimą, Tarnybai pateikdamos:

8.1 per 15 dienų ketvirčiui pasibaigus – Pažymą dėl finansavimo sumų pagal formą, paskelbtą Lietuvos Respublikos finansų ministerijos interneto svetainės skyriuje Paslaugos >Valstybės ir savivaldybių biudžetų sudarymo ir ataskaitų formos> Pažyma dėl finansavimo sumų);

8.2. pasibaigus kalendoriniams metams, iki kitų metų sausio 15 dienos – Valstybės perduotos savivaldybėms priskirtų archyvinių dokumentų tvarkymo funkcijos atlikimo metų ataskaitą (1 priedas);

8.3. iki liepos 15 d. – Valstybės perduotai savivaldybėms priskirtų archyvinių dokumentų tvarkymo funkcijai atlikti skirtų lėšų naudojimo ataskaitą (2 priedas) už ataskaitinių metų I pusmetį, iki kitų metų sausio 15 d. – lėšų naudojimo ataskaitą už ataskaitinius metus.

9. Pateiktas ataskaitas Tarnyba išanalizuoja per mėnesį nuo jų gavimo dienos.

10. Išanalizavusi Valstybės perduotai savivaldybėms priskirtų archyvinių dokumentų tvarkymo funkcijai atlikti skirtų lėšų naudojimo I pusmečio ataskaitas, Tarnyba turi teisę perskirstyti savivaldybėms skirtas tikslines dotacijas.

11. Valstybės archyvai ne rečiau kaip kartą per 3 metus privalo patikrinti jiems priskirtų savivaldybių administracijų pateiktų duomenų teisingumą.

12. Nustačius, kad savivaldybių administracijos pateikė neteisingus duomenis ar kad valstybės biudžeto specialiosios tikslinės dotacijos perduotai funkcijai atlikti naudojamos neefektyviai, apie tai informuojamos kompetentingos valstybės institucijos.

IV SKYRIUS

BAIGIAMOSIOS NUOSTATOS

13. Savivaldybės atsako už:

13.1. specialiųjų tikslinių dotacijų naudojimą pagal tikslinę paskirtį;

13.2. specialiųjų tikslinių dotacijų naudojimo teisėtumą, ekonomiškumą, efektyvumą ir rezultatyvumą;

13.3. Tarnybai pateiktos informacijos teisingumą ir pateikimą laiku.

14. Pasikeitus nurodytiems teisės aktams, tiesiogiai taikomos naujos tų teisės aktų nuostatos.

___________________

Valstybės biudžeto specialiųjų tikslinių dotacijų,

skirtų Lietuvos vyriausiojo archyvaro tarnybos

kuruojamai valstybės perduotai savivaldybėms

priskirtų archyvinių dokumentų tvarkymo funkcijai

atlikti, paskirstymo, pervedimo, naudojimo ir

atsiskaitymo už šias lėšas tvarkos aprašo

1 priedas

(Valstybės perduotos savivaldybėms priskirtų archyvinių dokumentų tvarkymo funkcijos atlikimo metų ataskaitos forma)

(Herbas)

_______________________________________

(dokumento sudarytojo pavadinimas)

_____________________________________

(įstaigos duomenys)

(Adresatas)

VALSTYBĖS PERDUOTOS SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJOS ATLIKIMO __________ METŲ ATASKAITA

_____________ Nr.________

(data)

Vertinimo kriterijaus pavadinimas	Matavimo vienetas	Vertinimo kriterijaus reikšmė	Pastabos
1. Likviduotų įmonių dokumentų saugyklų ir administracinių patalpų plotas	kv. metras
2. Bendras likviduotų įmonių saugomų dokumentų kiekis,	tiesinis metras
iš jų:
- ilgai saugomų dokumentų kiekis;	tiesinis metras
- trumpai saugomų dokumentų kiekis.	tiesinis metras
3. Priimtų likviduotų įmonių dokumentų kiekis	tiesinis metras

apsk. vnt.
4. Dokumentus perdavusių likviduotų įmonių skaičius	įmonė
5. Teisės aktų nustatyta tvarka atrinktų naikinti (nurašytų) likviduotų įmonių saugomų dokumentų kiekis	tiesinis metras

apsk. vnt.
6. Išnagrinėtų asmenų prašymų išduoti juridinius faktus patvirtinančius dokumentus (iš likviduotų įmonių dokumentų) skaičius	prašymas (viena pavardė)
7. Išduotų juridinius faktus patvirtinančių dokumentų (iš likviduotų įmonių dokumentų) skaičius	dokumentas
8. Iš specialiajai tikslinei dotacijai skirtų lėšų išlaikomų darbuotojų skaičius*,	darbuotojas
iš jų:
- valstybės tarnautojų;	tarnautojas
- darbuotojų, dirbusių pagal darbo sutartis.	darbuotojas

* nurodomas darbuotojų skaičius, faktiškai išlaikomas tik iš savivaldybei skirtų lėšų likviduotų įmonių dokumentams tvarkyti.

____________________	________________	______________________

(pareigų pavadinimas)	(parašas)	(vardas ir pavardė)

(Rengėjo nuoroda)

____________________

Valstybės biudžeto specialiųjų tikslinių dotacijų,

skirtų Lietuvos vyriausiojo archyvaro tarnybos

kuruojamai valstybės perduotai savivaldybėms

priskirtų archyvinių dokumentų tvarkymo funkcijai

atlikti, paskirstymo, pervedimo, naudojimo ir

atsiskaitymo už šias lėšas tvarkos aprašo

2 priedas

(Valstybės perduotai savivaldybėms priskirtų archyvinių dokumentų tvarkymo funkcijai atlikti skirtų lėšų naudojimo ataskaitos forma)

(Herbas)

_______________________________________

(dokumento sudarytojo pavadinimas)

_____________________________________

(įstaigos duomenys)

(Adresatas)

VALSTYBĖS PERDUOTOS SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI SKIRTŲ LĖŠŲ NAUDOJIMO __________METŲ (PUSMEČIO) ATASKAITA

_____________ Nr.________

(data)

Valstybės biudžeto specialiosios tikslinės dotacijos panaudojimas (Eur)

Tikslinės dotacijos paskirstymas pagal išlaidų pavadinimus	Skirta metams, įskaitant patikslinimus	Tikslinei dotacijai gauta suma	Panaudoti asignavimai (kasinės išlaidos)	Pastabos
Iš viso pagal Lietuvos vyriausiojo archyvaro tarnybos pateiktas sumas dotacijoms,
1. Darbo užmokesčiui:	X
iš jų:
- valstybės tarnautojams;	X	X
-darbuotojams, dirbantiems pagal darbo sutartis.	X	X
2.Socialinio draudimo įmokoms:	X
iš jų
- valstybės tarnautojams;	X	X
-darbuotojams, dirbantiems pagal darbo sutartis.	X	X
3. Prekių ir paslaugų naudojimui (susijusiam su funkcijos vykdymu)	X

_____________________	________________	______________________

(pareigų pavadinimas)	(parašas)	(vardas ir pavardė)

(Rengėjo nuoroda)

___________________

Pakeitimai:

1.

Lietuvos vyriausiojo archyvaro tarnyba, Įsakymas

Nr. (1.3 E)VE-37, 2015-06-05, paskelbta TAR 2015-06-05, i. k. 2015-08923

Dėl Lietuvos vyriausiojo archyvaro 2012 m. birželio 15 d. įsakymo Nr. V-61 „Dėl Savivaldybių atsiskaitymo už Lietuvos vyriausiojo archyvaro tarnybos kuruojamos valstybės perduotos savivaldybėms priskirtų archyvinių dokumentų tvarkymo funkcijos atlikimą ir lėšų naudojimą tvarkos aprašo patvirtinimo“ pakeitimo